armvectores/hy_wikipedia_2023 huggingface dataset:
Լիտվայի գիտությունների ակադեմիա

Լիտվայի գիտությունների ակադեմիա (լիտ.՝ Lietuvos mokslų akademija LMA), առաջատար գիտական հաստատություն Լիտվայում։ Հիմնադրվել է 1941 թվականին որպես Լիտվական Խորհրդային Սոցիալիստական Հանրապետության Գիտությունների Ակադեմիա (լիտ.՝ Lietuvos TSR Mokslų akademija), ինքնավար, պետական սուբսիդավորմամբ ստեղծված գիտական խորհրդատվական մարմին Լիտվայի ԽՍՀ-ում։ Վերակազմավորվել է 1991 թվականին՝ համաձայն Լիտվայի Հանրապետության Բարձրագույն կրթության և հետազոտության մասին օրենքի։


== Պատմություն ==
Լիտվական Խորհրդային Սոցիալիստական Հանրապետության Գիտությունների ակադեմիան հիմնադրվել է 1941 թվականի փետրվարի 16-ին Վիլնյուսում։ 1990 թվականին անվանափոխվել և դարձել է Լիտվայի Գիտությունների ակադեմիա։ Ըստ Ակադեմիայի կանոնակարգի այն կարող է ներառել 40 ակադեմիկոսներ, 60 թղթակից անդամներ, 50 փորձագետներ, անսահմանափակ թվով արտասահմանյան փորձագետներ։
Ակադեմիայի առաջին նախագահն է եղել Վինցաս Կրևեն, նրան հաջորդել են Միկոլաս Բիրժիշկան, Վլադաս Յուրգուտիսը, Յուոզաս Մատուլիսը, Յուրաս Պոժելան, Բենեդիկտաս Յուոդկան, Զենոնաս Ռոկուս Ռուդզիկասը։ 2009 թվականի ապրիլի 21-ի Ակադեմիայի ընդհանուր ժողովի ժամանակ ակադեմիայի նախագահ է ընտրվել մասնագիտությամբ կենսաքիմիկոս Վալդեմարաս Ռազումասը
:
Գիտությունների ակադեմիան գիտական, մշակութային, տնտեսական, ճարտարագիտական, տեխնոլոգիական, շրջակա միջավայրի և առողջության հարցերով անկախ փորձագետ և խորհրդատու է։ Համարվում է մի շարք գիտական կազմակերպությունների և հիմնադրամների հիմնադիր, թողարկում է գիտական աշխատանքներ, ամսագրեր, բարձրագույն ուսումնական հաստատությունների համար պատրաստում դասագրքեր։ Ակադեմիայում կազմակերպվում են լիտվական և միջազգային գիտաժողովներ, դասախոսություններ, ցուցահանդեսներ և հանդիպումներ գիտնականների հետ։
Գիտությունների ակադեմիան ներդրել է 15 գիտական մրցանակներ։ Այն նպաստում է երիտասարդ գիտնականների և ուսանողների գիտական գործունեությանը. տարեկան մրցանակներ են հանձնվում 10 երիտասարդ գիտնականների և 15 բարձրագույն ուսումնական հաստատության ուսանողների։
Ակադեմիան ունի հինգ բաժին՝

Հումանիտար և սոցիալական գիտությունների բաժին
Քիմիական, ֆիզիկական և մաթեմատիկական գիտությունների բաժին
Կենսաբանության, բժշկագիտության և երկրաբանական գիտության բաժին
Գյուղատնտեսության և անտառային տնտեսության բաժին
Տեխնիկական գիտությունների բաժին


== Շենքը ==
Ակադեմիայի շենքը տեղեկայված է Վիլնյուսի կենտրոնում. հիմնական ճակատային հատվածը Գեդիմինա փողոցի վրա է (Gedimino pr. 3), հետևի ճակատային հատվածը՝ Տիլտո փողոցի։ Շենքը կառուցվել է ըստ ճարտարապետ Միխայիլ Պրոզորովի նախագծի 1906-1909 թվականներին՝ որպես ռուսական պետական բանկի մասնաճյուղ։


== Նախագահներ ==
Վինցաս Կրևե-Միցկյավիչուս, 1941
Միկոլաս Բիրժիշկա, 1941-1942
Վլադաս Յուրգուտիս, 1942-1943
Վինցաս Միկոլայտիս-Պուտինաս, 1943-1944
Յոզաս Մատուլիս, 1946-1984
Յուրաս Պոժելա, 1984-1992
Յոդկա Բենեդիկտաս, 1992-2003
Զենոնաս Ռոկաս Ռուդզիկաս 2003-2009
Վալդեմարաս Ռազումաս, 2009


== Ծանոթագրություններ ==


== Արտաքին հղումներ ==
Լիտվայի գիտությունների ակադեմիա (լիտվ.) (անգլ.)
Սամոյիվարիձոր (գետակ)

Սամոյիվարիձոր, գետակ Հայաստանի Գեղարքունիքի մարզում, Սևանա լճի ավազանում, Բախտակ գետի ձախ օժանդակը։ Սկիզբ է առնում Վրանասար լեռան հյուսիսարևելյան լանջերից և Ծովասար գյուղից 4 կմ հարավ-արևմուտք միախառնվում մայր գետին։ Երկարությունը 3,5 կմ է։


== Ծանոթագրություններ ==
Էլ Տախին

El Tajín (իսպ.՝ El Tajín), նախակոլումբոսյան հնավայր Մեքսիկայի հարավում՝ ժամանակակից Պոսա Ռիկա դե Իդալգո համայնքի տարածքում։ Մեզոամերիկայի ամենամեծ ու ամենակարևոր քաղաքներից մեկն է և վերակրուսյան դասական մշակույթի մաս է կազմում։ Ծաղկում է ապրել 600-ից 1200 թվականներին և այդ ընթացքում այստեղ բազմաթիվ տաճարներ, պալատներ, գնդակախաղի մրցասպարեզներ, բուրգեր են կառուցվել։ Քաղաքի անկումից հետո՝ 1230-ից մինչև 1785 թվականը, ոչ մի եվրոպացի չի իմացել նրա գոյության մասին և միայն 1785-ին պետական մի պաշտոնյայի (տեսուչ-հսկիչի) բախտ է վիճակվել դեմ առնել Որմնախորշերի բուրգին։
Էլ Տախինը, որն այդպես է անվանվել հնդկացիական տոտոնակ ցեղի կայծակի, ամպրոպի և  անձրևի աստծո պատվին, իր ճարտարապետության և և ընդհանրապես մշակույթի մեծարժեքության շնորհիվ 1992 թվականին ներառվել է Համաշխարհային ժառանգության ցանկում։ Այդ ճարտարապետության առանձնահատկություններից են զարդանախշավոր որմնախորշերը և յուրօրինակ ցեմենտը, որը Մեզոամերիկայի մնացած վայրերում չի կիրառվել։ Էլ Տախինի առավել հայտնի հուշարձանը Որմնախորշերով բուրգն է, թեև նվազ արժեքավոր չեն Արոյո խմբի կառույցնրը, գնդակախաղի հարավային ու հյուսիսային մրցասպարեզները և Տախին Չիկոյի պալատները։ Այդ հնավայրում ընդհանուր առմամբ հայտնաբերվել են գնդակախաղի 20 մրցասպարեզ (վերջին 3-ը՝  2013 թվականի մարտ ամսին)։ 1970-ական թվականներից սկսած՝ Էլ Տախինը համարվում է զբոսաշրջիկների համար առավել նշանակալի հնավայրը Վերակրուսի տարածշրջանում. հենց միայն 2017 թվականին գրավել է 386.406 այցելուների։
Ամեն տարի մարտ ամսին այստեղ անց է կացվում Cumbre Tajin փառատոնը, որտեղ ներկայացվում են ինչպես տեղաբնիկների, այնպես էլ այլ ժողովուրդների մշակութային միջոցառումներ, այդ թվում՝ ժողովրդական երգ-երաժշտության համերգներ։


== Պատկերասրահ ==

		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
El Tajín Instituto Nacional de Antropología e Historia. Gobierno de México.
El Tajín Universidad de Wisconsin. Estados Unidos.
El Tajín
(2239) Պարացելսուս

(2239) Պարացելսուս (անգլ.՝ Paracelsus), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 13-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 3,196348 ա. մ., առավելագույնը մոտենում է 2,8785 ա. մ. հեռավորության վրա և հեռանում 3,5142 ա. մ., իսկ Երկրի ուղեծրին Պարացելսուս աստերոիդը նվազագույնը մոտենում է 1,881 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2087,27 երկրային օրվա ընթացքում, իր ուղեծրով շարժվելով միջինում 0,172474 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2239) Պարացելսուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալդես

Կալդես (իտալերեն՝ Caldes), կոմունա Իտալիայի Տրենտինո Ալտո Ադիջե մարզի Տրենտո գավառում։
Բնակչությունը կազմում է 1083 մարդ (2008 թվականի տվյալներով)։ Բնակչության խտությունը՝ 54 մարդ/կմ²։ Տարածքը՝ 20 կմ²։ Փոստային ինդեքս՝ 38022։ Հեռախոսային կոդ՝ 0463։


== Ժողովրդագրություն ==
Բնակչության աճը՝


== Կոմունայի վարչակազմ ==
Հեռախոսահամար՝ 0463 901334
Էլեկտրոնային փոստ՝ c.caldes@comuni.infotn.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
414

414 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 414 թվականն է, 
V դարի 14-րդ տարին։


== Դեպքեր ==
Հուլիսի 4, Արևելյան Հռոմեական կայսր Թեոդոսիոս Բ Փոքրը զիջում է գահը քրոջը՝ Պուլքերիային, ով իրեն հռչակում է կայսրուհի (օգոստոսուհի)։


== Ծնունդներ ==


== Մահեր ==
Թիոեթերներ

Թիոեթերներ,  (<թիո…), օրգանական միացություններ, եթերների ծծմբային նմանակներն են՝ 
  
    
      
        R
        −
        S
        −
        R
      
    
    {\displaystyle R-S-R}
   բանաձևով (
  
    
      
        R
      
    
    {\displaystyle R}
  -ը ռադիկալ է՝ 
  
    
      
        C
        
          H
          
            3
          
        
        ,
        
          C
          
            2
          
        
        
          H
          
            5
          
        
        ,
        
          C
          
            4
          
        
        
          H
          
            5
          
        
      
    
    {\displaystyle CH_{3},C_{2}H_{5},C_{4}H_{5}}
   ևն)։ 
Փոքր մոլեկուլով թիոեթերները ջրում անլուծելի հեղուկներ են։ Օքսիդացնելիս սկզբում առաջացնում են սուլֆօքսիդներ, ապա՝ սուլֆոններ։ Թիոեթերներ ստացվում են մետաղների սուլֆիդների վրա ալկիլհալոգենիդներ ազդելով, իսկ խառը թիոեթերներ՝ մերկապտիդներն ալկիլացնելով։ Թիոեթերների ածանցյալներից են իպրիտը և մեթիոնինը։ Որոշ նավթերի ծծմբային միացություններ թիոեթերներ են։
Դոլժիկսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Դոլժիկսկի գյուղական խորհուրդ (այլ կիրառումներ)Դոլժիկսկի գյուղական խորհուրդ  (ուկրաիներեն՝ Довжицька сільська рада), Ուկրաինայի Խարկովի մարզի Զոլոչևսկի շրջանում։
2001 թվականի տվյալներով Դոլժիկսկի գյուղական խորհրդում բնակվում էր 2227 մարդ։ Բնակավայրը զբաղեցնում է 49.19 կմ² տարածք։ Բնակչության խտությունը կազմում էր 45.27 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մադիկ

Մադիկ (ֆր.՝ Madic), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 223 մարդ, բնակչության խտությունը` 33.63 մարդ/կմ²։ Բնակավայրը զբաղեցնում է 6.63 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ հարավ, Կլերմոն Ֆերան քաղաքից` 70 կմ հարավ-արևմուտք, Օրիյակ քաղաքից` 55 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 132 աշխատունակ (15-64 տարեկան) բնակիչ, որոնցից ակտիվ էին 98-ը, իսկ ոչ ակտիվները` 34։ Ակտիվության ցուցանիշը կազմում է 74,2 %։ 98 աշխատունակ մարդկանցից աշխատել է 93 անձ (50 տղամարդ և 43 կին)։ Գործազուրկ են եղել 5 անձ (4 տղամարդ և 1 կին)։ 34 անաշխատունակներից 10-ը եղել են աշակերտներ կամ ուսանողներ, 19-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆարադեյի երևույթ

Ֆարադեյի երևույթ, հաստատուն մագնիսական դաշտի ուժագծերի երկայնքով նյութում տարածվող էլեկտրամագնիսական ալիքի (օրինակ, գծայնորեն բևեռացված լույսի) բևեռացման հարթության պտույտ, այն մագնիսաօպտիկայի երևույթներից է։
Հայտնաբերել է Մայքլ Ֆարադեյը 1845 թվականին։ Բևեռացման հարթության պտտման անկյունը համեմատական է մագնիսական դաշտի լարվածությանը և նյութում լույսի անցած ճանապարհի երկարությանը։ Պտտման ուղղությունը կախված չէ լույսի տարածման ուղղությունից։
Ֆարադեյի երևույթը օպտիկական և էլեկտրամագնիսական երևույթների միջև անմիջական կապի առկայության առաջին ապացույցն էր։
Վանքի բերդ

Վանքի ամրոց (բերդ), ամրոց Աստղաձոր գյուղից 4 կիլոմետր հարավ՝ Վարդենիսի լեռնաշղթայի լանջերին։ Ամրոցը հավանաբար ավելի վաղ ժամանակների մշակույթի մնացուկ է, քան նրա շուրջը գտնվող բազմաթիվ միջնադարյան ավերված բնակավայրերը։ Ամրոցի անունը կապված է պարիսպների ներսում մի խոնարհված վանքի առկայության հետ, որը կառուցվել է ավելի ուշ, քան ամրոցը։


== Կառուցվածք ==
Ամրոցը կանգնած է մի թամբարթ հրվանդանի հյուսիսային մասում։ Այն իր զբաղեցրած տարածությամբ մոտ 2000 մ2 է, որի համար կարելի է այն համարել միջնաբերդ, նրա շուրջը, առավելապես դեպի հարավ-արևելք, տարածված բնակավայրի համար։ Միջնաբերդն ունի պայտի ձև, որի կլորացած մասը դարձված է դեպի հյուսիս-արևմուտք։


=== Պատեր ===
Պատերը շարված են կիկլոպյան այլ ամրոցների պատերի նման, 3,5 մետր լայնությամբ, միայն այստեղ քարերը ավելի փոքր են, սակայն դարձյալ անտաշ ու առանց շաղախի։


=== Աշտարակներ ===
Այս ամրոցում հայտնաբերված երկու աշտարակները կիսաշրջանաձև են, որոնք դուրս են բերված ամրոցի հարավը, հարավարևմտյան պարիսպների անկյուններում։ Այս ձևի քարաբուրգերը հիշեցնում են միջնադարյան ամրոցի աշտարակներ։ Հավանական է, որ այստեղ միջին դարերում վանք կառուցելիս վերակառուցել են նաև միջնաբերդի պարիսպներն ու աշտարակները։


=== Ներքին կառուցվածքը ===
Միջնաբերդի պարիսպներից դուրս և ներսում եղած տարածությունները ծածկված են կացարանների ավերակներով։ Ավերակների պատերի կառուցման տեխնիկան համապատասխանում է պարիսպների կառուցմանը, տները հիմնականում ունեն քառակուսի ձև։
Այս ամրոցը ամենաթույլ պաշտպանվածն է եղել, հավանորեն մի քանի անգամ վերակառուցվել և վերջում հանդիսացել է վանքի ագարակը։
Ամրոցից քիչ հեռու, ձորակում կա մի սառնորակ աղբյուր, որի ջրից էլ ըստ երևույթին, օգտվել են բնակավայրի ու միքնաբերդի ապրողները։


== Գրականություն ==
Սևանի կիկլոպյան ամրոցներ էջ 39
Ալիսաֆի

Անվան այլ կիրառումների համար տե՛ս՝ Ալիսաֆի (այլ կիրառումներ)Ալիսաֆի, գյուղ Արևելյան Հայաստանում, Կարսի մարզի Կարսի գավառում, Սարիղամիշի շրջանում։ Գտնվում էր Սարիղամիշ քաղաքից 6-7 կմ արևելք՝ Կարս-Սարիղամիշ երկաթուղու մոտ, հարթավայրում։
XX դարասկզբին ուներ 29 տուն թուրք գնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Դանուբ (այլ կիրառումներ)

Դանուբ, կարող է վերաբերել՝

Դանուբ - գետ Եվրոպայում
Դանուբ - երկշաբաթաթերթ, ապա՝ շաբաթաթերթ։ Լույս է տեսել 1891—1892 թվականին, Ռուսեում
Ղեյրաթի

Ղեյրաթի (իսկական անունը՝ Հովհաննես, 1824, Կարին, Օսմանյան կայսրություն - 1848, Ալեքսանդրապոլ, Թիֆլիսի նահանգ, Կովկասի փոխարքայություն, Ռուսական կայսրություն), հայ աշուղ։


== Կենսագրություն ==
Ծնվել է 1824 թվականին Էրզրումում։ 
Ղեյրաթիի ընտանիքը 1831 թվականին գաղթել է Ախալցխա, 1838 թվականից ապրել է Ալեքսանդրապոլում (ներկայում՝ Գյումրի), որտեղ հիմնադրել է սրճարան («Ղեյրաթու ղայֆե») և իր շուրջ հավաքել ժամանակի անվանի աշուղներին (Մալուլ, Զահրի, Հավեսի), որի շնորհիվ Ալեքսանդրապոլը ճանաչվել է «աշուղների ոստան»։ 
1870-ական թվականներից աշուղական երգը հնչել է միայն հայերեն։ Նա նույնպես հորինել է հայերեն երգեր, շրջագայել Կովկասի հայաբնակ վայրերում։
Ղեյրաթիից պահպանվել են սակավաթիվ երգեր՝ Կարնո բարբառով։ 
Մահացել է 1848 թվականին Ալեքսանդրապոլում։ 


== Մատենագիտություն ==
Շիրակի հայ աշուղները, [ժող.], Երևան, 1986, էջ 28։


== Ծանոթագրություններ ==
Գորշ (գետ)

Գորշ, գետ Հայաստանի Սյունիքի մարզում։ Սկիզբ է առնում Զանգեզուրի լեռների հյուսիսարևելյան լանջերից և թափվում Սպանդարյանի ջրամբարը։ Երկարությունը 6 կմ է։


== Ծանոթագրություններ ==
Հողային աշխատանքներ

Հողային աշխատանքներ, շինարարական աշխատանքների համալիր, որն ընդգրկում է գրունտի հանումը (մշակումը), տեղափոխումը և որոշակի վայրում զետեղումը։ Երբեմն վերջին պրոցեսն ուղեկցվում է գրունտի հարթմամբ և խտացմամբ։ Հողային աշխատանքները արտադրության, հիդրոտեխնիկական, տրանսպորտային, բնակելի-քաղաքացիական շինարարության կարևորագույն տարրերից են։ Հողային աշխատանքներիի նպատակն է գրունտից ստեղծել ինժեներական կառույցներ (ամբարտակներ, երկաթուղային և ավտոմոբիլային ճանապարհներ, ջրանցքներ ), կառուցել շենքերի ու շինվածքների հիմնատակեր, հատակագծել կառուցապատման տեղամասեր, ինչպես նաև հեռացնել հողի զանգվածները՝ օգտակար հանածոների հանքավայրերի բացման համար։ Բաց եղանակով օգտակար հանածոները արդյունահանելու նպատակով տարվող հողային աշխատանքները վերաբերում են հանքային աշխատանքներին (տես՝ մակաբացման աշխատանքներ)։ Տարբերում են բաց (երկրի մակերևույթի վրա կատարվող), ստորգետնյա և ստորջրյա հողային աշխատանքներ։ ժամանակակից շինարարությունում դրանք համարյա ամբողջապես մեքենայացված են և կատարվում են բարձրարտադրողական մեքենաներով։ Նախապատրաստական և օժանդակ հողային աշխատանքներից են տեղամասի մաքրումը, հողային կառույցների նշահարումը, մակերևութային ջրերի հեռացումը, կառույցների ցամաքուրդների ստեղծումը, հանվածքի պատերի ամրակապումը։ Հողային աշխատանքները հիմնականում տարվում են մեխանիկական, պայթեցման և հիդրոմեխանիկական եղանակներով։ Մեխանիկական եղանակի դեպքում գրունտը մշակվում է հողափոր (տես՝ Հողափոր մեքենաներ) կամ հողավար տրանսպորտային մեքենաներով (էքսկավատոր, կեռաշերեփ, բուլդոզեր)։ Գրունտը զետեղման վայր է տեղափոխվում անմիջականորեն մշակող մեքենաներով կամ հատուկ փոխադրամիջոցներով (ինքնաթափ ավտոմեքենաներ, երկաթուղային վագոններ, փոխադրիչներ), հարթվում՝ բուլդոզերներով, խտացվում՝ գլդոններով, տոփանիչներով։ Մեխանիկական եղանակն առավել ունիվերսալ է և ամենալայն տարածումն է ստացել։ Իսկ պայթեցման եղանակի դեպքում օգտագործվում է պայթուցիկ նյութերի լիցքերի պայթյունի ուժը՝ գրունտի որոշակի քանակություն անջատելու և այն անհրաժեշտ ուղղությամբ տեղափոխելու նպատակով (տես՝ Հորատա- պայթեցման աշխատանքներ)։ Հաճախ (հատկապես մեծ ծավալի աշխատանքների դեպքում) պայթեցման եղանակը տնտեսական մեծ արդյունք է տալիս։ Իսկ հիդրոմեխանիկական եղանակը (հիդրոմեքենայացում) իրականացվում է հողային զանգվածը ջրաշիթի ճնշումով մշակող ջրանետիչի կամ գրունտը ջրի հետ ներծծող հողածուծ սարքի օգնությամբ։ Հիդրոմեքենայացման դեպքում բոլոր երեք տարրերը (գրունտի մշակում, տեղավւոխում, զետեղում) միանում են անընդհատ պրոցեսում, որն ապահովում է այս եղանակի բարձր արդյունավետությունը։ Կիրառվում են նաև իրար համակցված եղանակներ, օրինակ, մեխանիկական եղանակը՝ պայթեցման, հիդրոմեխանիկական եղանակների հետ։
Ստանիսլավովկա (այլ կիրառումներ)

Ստանիսլավովկա, կարող է վերաբերել՝

Ստանիսլավովկա - գյուղ, Ուկրաինայի Ժիտոմիրի մարզի Ռոմանովսկի շրջանում
Ստանիսլավովկա - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Ստանիսլավովկա - գյուղ, Ուկրաինայի Խմելնիցկիի մարզի Վինկովեցկի շրջանում
Ստանիսլավովկա - գյուղ, Ուկրաինայի Կիրովոգրադի մարզի Նովոարխանգելսկի շրջանում
Վերնոսկ լեզ Անոնե

Վերնոսկ լեզ Անոնե (ֆր.՝ Vernosc-lès-Annonay), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 2199 մարդ, բնակչության խտությունը` 136.75 մարդ/կմ²։ Բնակավայրը զբաղեցնում է 16.08 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ-արևելք, Լիոն քաղաքից` 65 կմ հարավ, Պրիվա քաղաքից` 55 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1439 աշխատունակ (15-64 տարեկան) բնակիչ, որոնցից ակտիվ էին 1063-ը, իսկ ոչ ակտիվները` 376։ Ակտիվության ցուցանիշը կազմում է 73,9 %։ 1063 աշխատունակ մարդկանցից աշխատել է 978 անձ (514 տղամարդ և 464 կին)։ Գործազուրկ են եղել 85 անձ (30 տղամարդ և 55 կին)։ 376 անաշխատունակներից 110-ը եղել են աշակերտներ կամ ուսանողներ, 179-ը` թոշակառուներ, իսկ 87-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փասադենայի Ալֆրեդ և Մարգրիտ Հովսեփյան վարժարան

Փասադենայի Ալֆրեդ և Մարգրիտ Հավսեփյան վարժարան (արևմտ․հայ․՝ Սուրբ Գրիգոր Լուսաւորիչ Ալֆրէտ եւ Մարկարիթ Յովսէփեան վարժարան), հայկական K-8 համակարգով (նախադպրոցականից մինչ 8-րդ դասարան կրթություն) գործող մասնավոր դպրոց ԱՄՆ-ում, որը հիմնադրվել է 1984 թվականին Փասադենա քաղաքում, Կալիֆորնիա նահանգում։ Դպրոցը գործում է Փասադենայի Սուրբ Գրիգոր Լուսավորիչ հայ առաքելական եկեղեցու հովանու տակ։
Դպրոցի տնօրեն՝ Շահե Մանկերյան։


== Պատմություն ==
Դպրոցի կառուցման միտքը առաջացավ 1970-ական թվականներին, երբ Միջին Արևելքից գաղթաց հայերը հաստատվում են ԱՄՆ-ի արևմուտքում և առաջանում է կրթության պահանջ։ Սուրբ Գրիգոր Լուսավորչի եկեղեցու աջակցությամբ 1983 թվականի հունվար ամսից սկսվում է դպրոցի կառուցումը, իսկ արդեն 1984 թվականի սեպտեմբերի 12 դպրոցը բացում է իր դռները առաջին 56 աշակերտի համար։ Ի սզկզբանե դպրոցը գործել է K-4 սիսթեմով, բայց 1985 այն ձևափոխվում է K-5, իսկ 1986-ին՝ K-6-ի։ 1985 թվականին դպրոցում սովորում էր 108 աշակերտ։ 1993-ից մինչ 1994 դպրոցը ձևափոխվում է K-7-ի, և ապա K-8-ի։ 


== Ծանոթագրություններ ==


== Արտաքին հղումներ ==
https://www.hovsepianschool.org/about-us/history/
https://www.niche.com/k12/st-gregory-alfred-and-marguerite-hovsepian-school-pasadena-ca/
https://anca.org/400-educators-participate-in-the-prelacy-armenian-schools-professional-development-day-conference/
Լիճ (Մարզվանի գավառ)

Անվան այլ կիրառումների համար տե՛ս՝ Լիճ (այլ կիրառումներ)Լիճ, գյուղ Արևմտյան Հայաստանում, Սեբաստիայի վիլայեթի Մարզվանի գավառակում։ Գտնվում էր Մարզվան գյուղաքաղաքից 4-5 կմ հեռու։


== Բնակչություն ==
1915 թվականի Մեծ եղեռնի նախօրեին ուներ 92 հայ և 71 թուրք բնակիչ։


== Պատմամշակությաին կառույցներ ==
Լիճն ուներ հայկական եկեղեցի (կամ վանք)։


== Կրթություն ==
Եկեղեցուն կից գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գուրգեն Սեդրակյան

Գուրգեն Մարտիրոսի Սեդրակյան (ապրիլի 5, 1955(1955-04-05), Երևան, Հայկական ԽՍՀ, ԽՍՀՄ - սեպտեմբերի 18, 2011(2011-09-18), Երևան, Հայաստան), հայ դերասան։


== Կենսագրություն ==
Աշխատել է Երևանի Սունդուկյանի անվան ազգային ակադեմիական թատրոնում, Երևանի Համազգային, Երիտասարդական էքսպերիմենտալ թատրոններում։ Նկարահանվել է «Ընկեր Փանջունի», «Անավարտ ղարաբաղյան օրագիր», «Ներիր, Աստված», «Երևան ջան» ֆիլմերում։ Խաղացել է նաև մի շարք հեռուստաներկայացումներում։ Նկարահանվել է նաև «Արմենիա» հեռուստաընկերության «Ուր է իմ տղամարդը», «Կյանքի գինը» հեռուստասերիալներում։


== Ծանոթագրություններ ==
Dolce Vita (ալբոմ)

Dolce Vita, Օկեան Էլզի խմբի 7-րդ ստուդիական ալբոմը։ Թողարկվել է 2010 թվականի գարնան սկզբին։


== Ալբոմի մասին ==
Սկավառակի անունը Ֆեդերիկո Ֆելինիի համանուն «Dolce Vita» (իտալերենից` Քաղցր կյանք) ֆիլմի հիման վրա է դրվել։
Ալբոմը ներառում ուկրաինական ժողովրդական երգ` «Ой, чий там кінь стоїть»` խմբի կատարմամբ։ «Я так хочу» երգը թողարկվել է 2009 թվականի նոյեմբերին։ Երգի հիման վրա տեսահոլովակ է նկարահանվել։
2010 թվականի դեկտեմբերին թողարկվել է ալբոմի remastered-տարբերակը։
Rolling Stone ամսագիրը դրական կարծիք է հայտնել ալբոմի մասին։


== Երգացանկ ==
Онлайн (3:52) — (հայերեն՝ Օնլայն)
Небо над Дніпром (4:16) — (հայերեն՝ Դնեպրի երկինքը)
Надія (3:56) — (հայերեն՝ Նադյա)
Я так хочу (4:41) — (հայերեն՝ Ես այնպես եմ ուզում)
На лінії вогню (3:01) — (հայերեն՝ Կրակի գծով)
Більше для нас (3:30) — (հայերեն՝ Ավելի ձեզ համար)
Ордени (3:49) — (հայերեն՝ Կարգեր)
З тобою (3:05) — (հայերեն՝ Քո հետ)
Ще один день (4:13) — (հայերեն՝ Եվս մեկ օր)
Королева (4:17) — (հայերեն՝ Թագուհի)
18 хвилин (4:23) — (հայերեն՝ 18 րոպե)
Компас (4:28) — (հայերեն՝ Կողմնացույց)
Dolce Vita (5:20) — (հայերեն՝ Դոլչէ Վիտա (Քաղցր կյանք))
Ой, чий там кінь стоїть (Bonus track) (3:49) — (հայերեն՝ Օ, ում ձին է այնտեղ կանգնած)


== Ձայնագրման մասնակիցները ==


=== Մշտական կազմ ===
Սվյատոսլավ Վակարչուկ — վոկալ
Պյոտր Չերնյավսկի — կիթառ
Դենիս Դուդկո — բաս կիթառ
Միլոշ Էլիչ — ստեղնաշարային գործիքներ
Դենիս Գլինին — հարվածային գործիքներ


=== Հրավիրված երաժիշտներ ===
Սվետլանա Մեդվեդևա
Ալեքսեյ Սարանչին — դաշնամուր (9)


=== Bonus track ===
Ուկրաինայի ազգային սիմֆոնիկ նվագախումբ — նվագախումբ


== Ծանոթագրություններ ==
Նաիմ Կրիեզիու

Նաիմ Կրիեզիու (սերբ.՝ Најим Кријезију, հունվարի 1, 1918(1918-01-01) կամ հունվարի 4, 1918(1918-01-04), Ջակովիցա, Կոսովո և Մեթոխիա - մարտի 20, 2010(2010-03-20), Հռոմ, Իտալիա), ալբանացի նախկին ֆուտբոլիստ և մարզիչ, ով հանդես է եկել մասնավորապես իտալական ակումբներում։ Իր մարզչական կարիերայի ընթացքում մարզել է Ռոմա ֆուտբոլային ակումբը։


== Կենսագրություն ==
Ծնվել է Ջյակովիցա քաղաքում, Կրիեզիուն խաղում էր աջ հարձակվողի դիրքում և ունակ էր 100 մետր տարածությունը հաղթահարելու 11 վայրկյանում ː Նա լքելով իր հարազատ քաղաքը տեղափոխվեց Տիրանա, որտեղ միացավ իր եղբորը և արդեն 15 տարեկան հասակում իր անդրանիկ հանդիպումը անցկացրեց տնային առաջնությունում, իսկ մեկ տարի անց իր նորամուտը նշեց արդեն Ալբանիայի ազգային հավաքականում ː 1939 թվականին, պատերազմական շրջանում իտալացիների մուտքը Ալբանիա, հնարավորություն տվեց նաև ուսումնասիրելու տեղի ֆուտբոլիստներին, Նաիմին նկատեցին Ռոմայի գործակալները, նույն թվականին նա տեղափոխվեց Հռոմ, արդեն 1941/42 մրցաշրջանում թիմի հետ առաջին անգամ նվաճեց Իտալիայի չեմպիոնի կոչումըː Կրիեզիուն Ռոմայում մնաց մինչև 1948 թվականը, որից հետո տեղափոխվեց մեկ այլ իտալական ակումբ՝ Նապոլի, որը եղավ նրա կարիերայի վերջին ակումբը, 1953 թվականին նա ավարտեց ֆուտբոլային կարիերանː
Կրիեզիուն մի քանի տարի զբաղվեց մարզչական գործունեությամբ, այնուհետև դարձավ Ռոմայի գործակալը, նրա ամենահանրահայտ բացահայտումը եղավ Ջուզեպպե Ջանինին, ով դարձավ թիմի խորհրդանիշներից մեկը ː
Կրիեզիուն մահացավ 2010 թվականի մարտի 20-ին, 92 տարեկան հասակում, նա վերջին ապրող ֆուտբոլիստն էր Ռոմայի առաջին չեմպիոնական կազմիցː Այդ տարի Ռոմայի հերթական հանդիպումը նշանակված էր Ուդինեզեի դեմ, այդ խաղին թիմը ներկայացավ սև թևկապներով, ի պատիվ լեգենդար ֆուտբոլիստի ː


== Նվաճումներ ==
Իտալիայի չեմպիոն՝ 1941/42


== Արտաքին հղումներ ==
Հոդված Enciclopediadelcalcio-ում


== Ծանոթագրություններ ==
Քրոուֆորդ շրջան (Ինդիանա)

Անվան այլ կիրառումների համար տե՛ս՝ Քրոուֆորդ շրջան (այլ կիրառումներ)Քրոուֆորդ շրջան (անգլ.՝ Crawford County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 793 կմ² է, բնակչությունը՝ 10.743 մարդ (2010 թ. տվյալներով)։ Շրջկենտրոնն է Ինգլիշ բնակավայրը։ Կազմավորվել է 1818 թ.։
Don’t Let Me Fall

«Don’t Let Me Fall», ամերիկացի B.o.B ռեփերի չորրորդ սինգլը, նրա B.o.B Presents: The Adventures of Bobby Ray դեբյուտային ալբոմից։ Երգը թողարկվել է 2010 թվականի նոյոմբերի 30-ին, ամերիկական Atlantic Records լեյբլում։ 2010 թվականին այդ երգը օգտագործվել է BET հեռուստաալիքում, The Game հեռուստասերիալի չորրորդ սեզոնի ժամանակ, ինչպես նաև օգտագործվել է Ամերիկայի Ֆուտբոլի ազգային լիգայի ժամանակ։


== Կոմպոզիցիաների ցանկ ==
iTunes թաղարկել է «Don’t Let Me Fall» как Deluxe single».Digital single


== Չարթեր ==


== Ծանոթագրություններ ==
Խաղող ամուրյան

Խաղող ամուրյան (լատ.՝ Vitis amurensis) 20-22 մ երկարությամբ հզոր լիան է։ Խաղողի ամենահյուսիսային և ցրտադիմացկուն տեսակներից է։
Դիմանում է -40 0C սառնամանիքներին։ Ծաղկում է հունիսին, պտուղները հասնում է հոկտեմբերին։
Հյուսիս-արևմտյան և Հյուսիսային Չինաստանի Ֆլորիստիկա գավառի դենդրոֆլորան նույնպես աչքի է ընկնում ցրտադիմացկուն ու երաշտադիմացկուն բազմաթիվ տեսակների առկայությամբ։


== Գրականություն ==
«Ծառագիտություն», Հ. Ժ. Վարդանյան
Մտածիր և հարստացիր

Մտածի՛ր և հարստացի՛ր  կամ Խորհի՛ր և կհարստանաս (անգլ.՝ Think and Grow Rich), ամերիկացի գրող, լրագրող և հոգեբան Նապոլեոն Հիլլի գրքերից մեկն է։ Առաջին անգամ հրատարակվել է 1937 թվականին։ Չնայած նրան, որ գրքի անվանումից ենթադրվում է, որ այս գիրքը պետք է խոսեր միմիայն հարստանալու մասին, սակայն ըստ հեղինակի գրքի փիլիսոփայական ոճը կարող է օգտագործվել որպես օգնություն առ այն, որ մարդիկ հասնեն հաջողությունների բոլոր ոլորտներում։ Որպես օրինակ, սպորտի տեսաբան Ջիմ Մյուրրին գրում է, որ այս գիրքը օգնել է 1973 թվականին Քեն Նորթոնին Մուհամմեդ Ալիի հետ մարտի ժամանակ։
Բիզնես-բեստսելեր BusinessWeek-ում գիրքը զբաղեցնում է 6-րդ հորիզոնականը։ Գիրքը նաև տեղ է զբաղեցնում Ջոն Մաքսվելիի A Lifetime «Must Read» Books List-ում։
1970 թվականին, Հիլլիի մահանալու օրվա դրությամբ, գիրքը վաճառվել էր մոտ 20 միլիոն օրինակով։


== Գրքի ստեղծման պատմությունը ==
Սովորել է համալսարանում և աշխատելով որպես թղթակից՝ սկսել է նյութ հավաքել հայտնի մարդկանց կարիերայի մասին։ 1908 թվականին նա հանդիպել է Էնդրյու Կարնեգիին, ով առաջարկել է նրան հարցազրույց վերցնել 500 հաջողակ ամերիկացիներից և դուրս բերել հաջողության համապարփակ բանաձևը։ 1928 թվականին՝ Կարնեգիի հետ խոսակցությունից ուղիղ 20 տարի անց՝ Հիլլը հրապարակել է առաջին գիրքը՝ անձնական հաջողությանը հասնելու իր փիլիսոփայությունը։


== Բովանդակություն ==
«Մտածի՛ր և հարստացի՛ր» գրքի տեքստը հիմնվում է Հիլլի ավելի վաղ գրած «Հաջողության օրենք» գրքի վրա և ավելի քան քսան տարվա հետազոտությունների արդյունք է հանդիսանում։ Հետազոտությունները հիմնված էին մեծ քանակության հաջողակ մարդկանց հետ համագործակցելու վրա։ Հիլլը ուսումնասիրել է այդ մարդկանց բնութագրերը և մշակել տասնվեց «օրենքներ», որոնք պետք է կիրառվեն հաջողության հասնելու համար։


== Հրատարակություն ==


=== Ինքնօրինակ տարբերակ ===
«Մտածիր և հարստացիր» գիրքն առաջին անգամ հրատարակվել է 1937 թվականի մարտ ամսին։ Չնայած սահմանափակ գովազդող ընկերությունների, գրքի նախնական տպաքանակը եղել է 5000 օրինակ, որոնք վաճառվել են վեց շաբաթվա ընթացքում։ Ամեն գիրքն արժեր 2,5 դոլար։ Դրանից հետո, երբ շուկա մտավ երկրորդ հրատարակված տպաքանակը, դրանք նույնպես վաճառվեցին վեց շաբաթվա ընթացքում։


=== 1965-ականների տարբերակ ===
1965 թվականին գիրքը վերահրատարակվեց Fawcett Publications հրատարակչության կողմից։


=== 21-րդ դարի տարբերակ ===
2004 թվականին տեքստի վերանայված տարբերակը լույս է տեսել Think and Grow Rich: The 21st-Century Edition: Revised and Updated վերնագրի ներքո։ Այս տարբերակի խմբագիր Բիլլ Հարթլին խմբագրական մեկնաբանությունների հետ համատեղ ներկայացնում է Հիլլի ժամանակակից սկզբունքների օրինակներ։


=== Ինքնօրինակ, վերականգնված և ուղղված տարբերակներ ===
2004 թվականին, Ռոսս Քորնուելլը հրատարակել է իր գրքի ինքնօրինակ տարբերակը «Think and Grow Rich!: The Original Version, Restored and Revised» անվանմամբ, վերականգնելով բովանդակությունը միմիայն սակավաթիվ փոփոխություններ անելով։


== Ծանոթագրություններ ==


== Արտաքին հղումներ ==
Մտածի՛ր և հարստացի՛ր գիրքը Զանգակ հրատարակչությունում
The Napoleon Hill Foundation
The Law Of Success Գրքի թվայնացված տարբերակը Internet Archive կայքում
Article on chapter 14 (The Sixth Sense) of Think and Grow Rich: Napoleon Hill's Invisible Counselors by Brett and Kate McKay
Smarter Comics (2012) Archived 2012-12-17 at the Wayback Machine.
Զավիլե

Զավիլե (ռուս.՝ Завилье), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օքրոյան

Օքրոյան, հայկական ազգանուն։


== Ազգանունը կրողներ ==
Օքրո Մկրտչի Օքրոյան (1939-2003), գրող, գրականագետ։


== Ծանոթագրություններ ==
Ֆալսետ

Ֆալսետ  (Իսպ.՝ Falset), բնակավայր և մունիցիպալիտետ Իսպանիայում՝ Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Պրիորատ շրջանում։ Զբաղեցնում է 31,6 կմ2 տարածք։ Բնակչությունը 2935 մարդ (2010 թվականի տվյալներով)։


== Պատկերասրահ ==

		
		
		
		
		
		
		
		
		


== Արտաքին հղումներ ==
Պաշտոնական կայք
Página oficial del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Postales antiguas de Falset
La encamisada (en catalán) Archived 2007-03-20 at the Wayback Machine.
Մյատկա

Մյատկա (ռուս.՝ Мятка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորգոնձոլա (պանիր)

Գորգոնձոլա (իտալերեն՝ Gorgonzola), ամենահայտնի իտալական պանիրներից մեկը, որը տարբերվում է կծու համով։ Գորգոնձոլայի հայրենիքը Լոմբարդիան է, իսկ դրա հիմնական արտադրությունը կենտրոնացված է Միլանի, Նովարայի, Կոմոյի, Պավիայի շրջակայքում։ Պանրի ծագումը թվագրվում է միջին դարերով։ Անվանումը գալիս է Միլանի մոտ գտնվող փոքրիկ քաղաքից։


== Արտադրություն ==
Պանիրն պատրաստվում է կովի կաթից ֆերմենտների և վրձնասնկի օգնությամբ։ Դրա հասունացման ժամկետը կազմում է 2-4 ամիս։ Իտալական գորգոնձոլայի պատրաստման մեթոդն օգտագործվում է գերմանական կամբոցոլա պանրի պատրաստման ժամանակ։


== Այլ տեսակներ ==
Գոյություն ունի գորգոնձոլայի երկու տեսակ՝ երիտասարդ քաղցր Gorgonzola Dolce (կամ Cremificato) և ավելի խիտ և հասուն Gorgonzola Piccante (կամ Gorgonzola Naturale, Gorgonzola Montagna, Mountain Gorgonzola) պանիր։ Դրանք տարբերվում են ոչ միայն կազմությամբ և համով, այլև երակների գույնով։


== Օգտագործում ==
Գորգոնձոլային լավագույն լրացում են համարվում կարմիր խիտ գինիները, սակայն հաճախ կիրառվում են նաև այլ համադրություններ։ Գորգոնձոլան սովորաբար օգտագործվում է որպես աղանդերային պանիր և կիրառվում է խոհարարության մեջ (սոուսներ պատրաստելիս ռիզոտոյի, պոլենտայի կամ այլ ուտեստների համար)։ Այդ դեպքում հալված պանիրը խառնվում է ձիթապտղի կամ այլ յուղի հետ։
Դառնահամ, կծու գորգոնձոլան հաճախ համադրվում է կարմիր գինիների հետ, իսկ քաղցրը՝ սպիտակ։


== Ծանոթագրություններ ==
Ռայմիստո

Ռայմիստո (ուկրաիներեն՝ Раймісто), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1877 թվականին։
2001 թվականի տվյալներով Ռայմիստո գյուղում բնակվում էր 235 մարդ։ Բնակավայրը զբաղեցնում է 0,048 կմ² տարածք։ Բնակչության խտությունը կազմում էր 4895,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրյոխգորկա (գյուղ, Օդինցովսկի շրջան)

Տրյոխգորկա (ռուս.՝ Трёхгорка), գյուղ Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2006 թվականին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կենի հատապտղային

Կենի հատապտղային (լատ.՝ Taxus baccata), կենազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
1 մ տրամագծով կարմրամոխրագույն, հարթ կամ թիթեղիկավոր, 25 մ բարձրությամբ մշտադալար ծառ է։ 5-8 տարի պահպանվող երկարանշտարաձև, տափակ, սուր, փայլուն տերևները ելուստային ջղերով են և կարճ կոթուկով։ Հատապտուղը վառ կարմիր է։


== Տարածվածություն ==
Հայաստանում հանդիպում է միայն Իջևանի (Ախնաբադի և Ոսկեպարի կենու պուրակներում և հարակից անտառներում) և Զանգեզուրի («Շիկահող» պետական արգելոց) ֆլորիստիկական շրջաններում՝ առաջացնելով մի քանի համեմատաբար խոշոր պուրակներ և հանդիպելով առանձին ծառերի ձևով հաճարի և կաղնու անտառներում։ Աճում է նաև Կովկասում, Եվրոպայում, միջերկրածովյան ավազանի երկրներում, Հարավային Աֆրիկայում և Փոքր Ասիայում։


== Էկոլոգիա ==
Աճում ծովի մակարդակից 700-1500 մ բարձրությունների վրա, ստորին և միջին լեռնային գոտիներում, գետերի ափերին և անտառներում։ Ունի արժեքավոր բնափայտ։


== Պահպանություն ==
Վտանգված տեսակ է։ Տեսակի աճման պայմանների փոփոխությունը կարող է հանգեցնել բնակության շրջանի կրճատմանը։ Հայաստանի Կարմիր գրքի հրատարակության մեջ ընդգրկված է որպես հազվագյուտ տեսակ։ Ընդգրկված չէ  CITES-ի և Բեռնի կոնվենցիաների հավելվածներում։
Պահպանվում է «Շիկահող» պետական արգելոցում և «Դիլիջան» ազգային պարկի «Ախնաբադի» կենու պուրակում։


== Ծանոթագրություններ ==
Կուրմ

Կուրմ (ֆր.՝ Courmes), կոմունա Ֆրանսիայի հարավ-արևելքում՝ Պրովանս Ալպեր Լազուր ափ շրջանի Ծովափնյա Ալպեր դեպարտամենտի Գրաս շրջանի Վալբոն կանտոնում։ Մինչև 2015 թվականի մարտը կոմունան վարչականորեն ընդգրկված էր Լե Բար սյուր Լու լուծարված կանտոնի կազմում (Գրաս շրջան)։
Կոմունայի տարածքը կազմում է 15.71 կմ², 2006 թվականին բնակչությունը կազմել է 93 մարդ աճի միտումով, 2012 թվականին՝ 106 մարդ, բնակչության խտությունը՝ 6.7 մարդ/կմ²։


== Բնակչություն ==
Կոմունայի բնակչությունը  2001 թվականին կազմել է 98 մարդ, 2012 թվականին՝ 106 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 73 բնակիչներից 55-ը եղել են տնտեսապես ակտիվ, 18-ը՝ ոչ ակտիվ (ակտիվության գործակիցը կազմել է 75.3 %, 1999 թվականին եղել է 71.2 %: Աշխատունակ տարիքի 55 ակտիվ բնակիչներից աշխատում էին 47-ը (26 տղամարդ և 21 կին), 8 հաշվառված էին որպես գործազուրկ (4 տղամարդ և 4 կին)։ Աշխատունակ տարիքի 18 ոչ ակտիվ բնակիչներից 3-ը եղել են աշակերտներ կամ ուսանողներ, 4-ը՝ թոշակառուներ, իսկ 11-ը՝ ոչ ակտիվ են եղել այլ պատճառներով։


== Ծանոթագրություններ ==
Լիմոզանո

Լիմոզանո (իտալերեն՝ Limosano), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 926 մարդ, բնակչության խտությունը կազմում է 68 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 86022, հեռախոսային կոդ՝ 0874։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սեմենկին (Վոլգոդոնսկի շրջան)

Սեմենկին (ռուս.՝ Семенкин), գյուղակ (խուտոր) Ռուսաստանի Ռոստովի մարզի Վոլգոդոնսկի շրջանում։ Մտնում է Ռոմանովսկի գյուղական համայնքի կազմի մեջ։
Կեզաս

Կեզաս , գետ Ռուսաստանում, հոսում է Կեմերովոյի մարզում։ Գետաբերանը տեղակայված է Պիզաս գետի ձախ ափին՝ 11 կմ հեռավորության վրա։ Գետի երկարությունը կազմում է 10 կմ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է։ Գետի գետային ենթաավազանը Տոմ գետն է։


== Ծանոթագրություններ ==
Ֆարհադ Խալիլով

Ֆարհադ Կուրբան օղլի Խալիլով (ադրբ.՝ Xəlilov Fərhad Qurban oğlu, հոկտեմբերի 26, 1946(1946-10-26), Բաքու, Ադրբեջանական ԽՍՀ, ԽՍՀՄ), Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ (2002), Արվեստի վաստակավոր գործիչ, Ադրբեջանի նկարիչների միության նախագահ:


== Կենսագրություն ==
Ֆարհադ Խալիլովը ծնվել է 1946 թվականի հոկտեմբերի 26-ին Բաքվում: Նա սովորել է թիվ 23 միջնակարգ դպրոցում: 1961-1966 թվականներին սովորել է Ազիմ Ազիմզադեի անվան գեղարվեստի դպրոցում: 1969-1975 թվականներին շարունակել է իր ուսումը Մոսկվայի պոլիգրաֆիական ինստիտուտում: 1987 թվականին Ֆարհադ Խալիլովը ընտրվել է Ադրբեջանի նկարիչների միության նախագահ: Աբխերոնի մոտիվները կարևոր դեր են խաղում Ֆարհադ Խալիլովի ստեղծագործության մեջ:
2006 թվականին Ադրբեջանի ժողովրդական արտիստ Ֆարհադ Խալիլովը ադրբեջանական արվեստի զարգացման գործում ունեցած ավանդի համար պարգևատրվել է «Փառքի» շքանշանով: 2017 թվականին պարգևատրվել է ԱՊՀ-ի «Միության աստղ» մրցանակով:


== Տես նաև ==
Ադրբեջանի նկարիչների միություն
Սաթթար Բախլուլզադե
Ազիմ Ազիմզադե
Բեհրուզ Քենգերլի


== Ծանոթագրություններ ==
Սուդակովո (գյուղ, Պրիոզյորսկի շրջան)

Անվան այլ կիրառումների համար տե՛ս՝ ՍուդակովոՍուդակովո (ռուս.՝ Судаково, ֆիններեն՝ Ostamo), գյուղ Ռուսաստանի Լենինգրադի մարզի Պրիոզյորսկի շրջանի կազմում։
Բնակչությունը 2011 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապազգայունացում

Ապազգայունացում, դեսենսիբիլացում (լատ.՝ de – ապա + Տeոsibilis - զգայուն), 1. քիմիայում ՝ լուսանկարչական թաղանթների լուսազգայունության արհեստական փոքրացում։ Ապազգայունությունը հնարավոր է դարձնում հայտածման ընթացքի տեսողական հսկումը։ Լուսանկարչական թաղանթները մշակում են ապազգայունացնող նյութերի լուծույթներում, որոնք, սովորաբար, օքսիդիչ ներկանյութեր են։ Տարածված ապազգայունացնողներ են պինակրիպտոլ կանաչը (1:5000 ջուր) և դեղինը (1:2000 ջուր)։ Սրանցից առաջինը հայտածիչում չի քայքայվում և կարելի է ուղղակի խառնել նրան։ Օքսիդացնող հատկության պատճառով ապազգայունացնողը խանգարում Է լուսազգայուն կենտրոնների քայքայմանը՝ լույսի ազդեցության տակ։ Ապազգայունացված պանքրոմային բարձր զգայուն թաղանթները կարելի է հայտածել դեղին կամ կանաչ, իսկ պոզիտիվները՝ թույլ Էլեկտրական լույսի տակ (առանց ֆիլտրի)։ 
2. Կենսաբանության մեջ՝ օրգանիզմի զգայունության փոքրացումը որևէ քիմիական, հատկապես՝ սպիտակուցային նյութերի կրկնվող ներգործության նկատմամբ։ Սպիտակուցային նյութերի, օրինակ շիճուկների նույնիսկ ամենափոքր քանակության ներերակային, ներմկանային և ենթամաշկային ներարկումը սովորաբար առաջացնում է օրգանիզմի զգայունության բարձրացում՝ սենսիբիլացում, իսկ կրկնվող ներմուծումը՝ ապազգայունացում։ Շիճուկներով բուժելու անհրաժեշտության դեպքում օրգանիզմը ապազգայունացնում են՝ կիրառելով շիճուկի կոտորակային ներմուծում, որը կանխում է շիճուկային հիվանդությունների հնարավոր առաջացումը։
Տամսալու (Էստոնիայի շրջան)

Տամսալու շրջան (էստ․՝ Tamsalu vald), շրջան Էստոնիայի Լյաենե-Վիրումաա նահանգում։ Շրջանի կենտրոնն է Տամսալու քաղաքը։


== Բնակչություն ==
2006 թվականի տվյալներով շրջանում բնակվում էին 4546 մարդ։ Բնակչության խտությունը շրջանում կազմում էր 21,18 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Աստերոիդների ցանկ (135301-135400)

Աստերոիդների ցանկ (135201-135300)  • Աստերոիդների ցանկ  • Աստերոիդների ցանկ (135401-135500)
 Աստերոիդների ցանկ (135201-135300)  • Աստերոիդների ցանկ  • Աստերոիդների ցանկ (135401-135500)
Մխիթար (Շատախի գավառ)

Անվան այլ կիրառումների համար տե՛ս՝ Մխիթար (այլ կիրառումներ)Մխիթար, գյուղ Արևմտյան Հայաստանում, Բիթլիսի վիլայեթի Շատախի գավառակում կամ Սասուն գավառակում։
Համարվում էր Գելիեգուզան գյուղի թաղերից մեկը։


== Պատմություն ==
Գյուղը թուրքերի կողմից կողոպտվել ու ավերվել է 1894 թվականին։


== Բնակչություն ==
1914 թվականին ուներ 10-14 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Չուլախլիզիր

Չուլախլիզիր, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պլենյոֆ Վալ Անդրե (կանտոն)

Պլենյոֆ Վալ Անդրե (ֆր.՝ Pléneuf-Val-André), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Սեն Բրիյո օկրուգի մեջ։ Համաձայն 2006 թվականի մարդահամարի կանտոնի բնակչությունը 12583 մարդ էր։Կանտոնի համարը 2232 է։ Կանտոնում կա 5 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Սոոմևեռե (գյուղ, Յիգևա շրջան)

Անվան այլ կիրառումների համար տե՛ս՝ ՍոոմևեռեՍոոմևեռե (էստ․՝ Soomevere), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պրոտոկ Գնիլուշկա

Պրոտոկ Գնիլուշկա (ռուս.՝ Проток Гнилушка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Մեդվեդիցա գետի ձախ ափին՝ 262 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Տերսա և Դեն գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300312107000008922
Հիդրոլոգիական ուսումնասիրությունների կոդը - 107000892
Ավազանի կոդը - 05.01.03.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արսեն Զաքարյան

Արսեն Եղիշեի Զաքարյան (սեպտեմբերի 6, 1941(1941-09-06), Ալաշկերտ), հայ բանաստեղծ, պրոֆեսոր, Հայաստանի գրողների միության անդամ (2012)։


== Կենսագրություն ==
Արսեն Զաքարյանը ծնվել է 1941 թվականի սեպտեմբերի 6-ին, Հոկտեմբերյանի շրջանի Սովետական գյուղում (այժմ՝ ՀՀ Արմավիրի մարզ, գյուղ Ալաշկերտ)։ Ավարտել է Երևանի Խ. Աբովյանի անվան պետական մանկավարժական ինստիտուտի պատմության (հեռակա) և Երևանի ժողովրդական տնտեսության ինստիտուտի ժողտնտեսության պլանավորման ֆակուլտետները։
Աշխատել է մանկավարժության, կոմերիտմիության ոլորտներում, Արմավիրի քաղաքապետարանում, զբաղվել է դասախոսական աշխատանքով։ Ստեղծել և ղեկավարում է «Գրական Արմավիր» ստեղծագործական հասարակական կազմակերպությունը։ Խմբագրել և հրատարակել է Արմավիրի մարզի և ԼՂՀ Շուշիի տարածաշրջանի ստեղծագործողների 4 ժողովածուներ։


== Երկեր ==
Մարդն իր կերպի մեջ, Երևան, 2016։
Բացված առագաստներ։ Երևան, 2014։
Գոհարաժպիտ, Երևան, 2010։
Առինքնող պատգամ, Երևան, 2009։
Հոգու մեղեդիներ, Երևան, 2008։
Մարող արև, Երևան, 2006։
Հազարատող, Երևան, 2005։


== Պարգևներ ==
«Արմավիրի պատավոր քաղաքացի», 2007


== Ծանոթագրություններ ==
2004

2004 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 2004 թվականն է, 
XXI դարի 4-րդ տարին։


== Դեպքեր ==


=== Հունվար ===
հունվարի 1-ից – Հանրային սեփականության օր, (անգլ.՝ Public Domain Day), միջազգային ոչ պաշտոնական տոն։
հունվարի 4 – Միխայիլ Սահակաշվիլին հաղթեց Վրաստանի նախագահական ընտրություններում։


=== Փետրվար ===
Փետրվարի 4 – Իր աշխատանքը սկսեց Ֆեյսբուքը


=== Մարտ ===
Մարտի 14 – Ռուսաստանի նախագահական ընտրություններում ձայների 71, 31%-ով երկրի նախագահ է վերընտրվում Վլադիմիր Պուտինը։


=== Ապրիլ ===
Ապրիլի 1 – Գուգլն ակտիվացրեց ՋիՄեյլ էլեկտրոնային փոստի ծառայությունը։
Ապրիլի 22 – Հյուսիսային Կորեայում երկու գնացքների ընդհարման և դրան հաջորդած պայթյունի զոհ է դառնում առնվազն 150 մարդ։


=== Հունիս ===
Հունիսի 14-ից հուլիսի 7 – Պորտուգալիայում անցկացվեց Եվրոպայի 12-րդ ֆուտբոլի առաջնությունը (Եվրո-2004)։ Եզրափակիչ հանդիպումն անցկացվեց Լիսաբոնի «Դա Լուժ» մարզադաշտում՝ Պորտուգալիայի և Հունաստանի հավաքականների միջև։ 54-րդ րոպեին արձանագրված Հունաստանի հավաքականի հարձակվող Անգելոս Խարիստեասի գոլի շնորհիվ Հունաստանը նվաճեց Եվրոպայի չեմպիոնի կոչումը։


=== Հուլիս ===
Հուլիսի 4 – Առաջին անգամ ֆուտբոլի պատմության մեջ Հունաստանը նվաճեց Եվրոպայի չեմպիոնի կոչումը։


=== Օգոստոս ===
Օգոստոսի 13-29 – XXVII Ամառային Օլիմպիական խաղեր, Աթենք, Հունաստան


=== Սեպտեմբեր ===
Սեպտեմբերի 21 – Սկսվեց աշխարհի ամենաբարձր շենքի՝ Բուրջ Խալիֆայի շինարարությունը։ Ավարտվեց 2010 թվականի հունվարի 4-ին։


=== Նոյեմբեր ===
Նոյեմբերի 2 – ԱՄՆ նախագահական ընտրություններում ձայների 50, 73%-ով նախագահ է վերընտրվում Ջորջ Բուշը։
Նոյեմբերի 22 – Նարնջագույն հեղափոխությունը սկսվում է Ուկրաինայի վիճելի նախագահական ընտրություններից հետո, որտեղ Վիկտոր Յանուկովիչը հաղթեց Վիկտոր Յուշչենկոյին՝ ընտրակեղծիքների մեղադրանքների ֆոնին։ Վերաքվեարկության արդյունքում հաղթող ճանաչվեց Յուշչենկոն։


=== Դեկտեմբեր ===
Դեկտեմբեր 26 – Հնդկական օվկիանոսում երկրաշարժ և ցունամի


== Ծնունդներ ==
Մայիսի 1 - Չարլի Դ'Ամելիո, ամերիկացի պարուհի, որը ստեղծում է կարճ պարային տեսանյութեր Tik Tok հավելվածում


== Մահեր ==
Փետրվարի 19 - Գուրգեն Մարգարյան, լեյտենանտ
Հունիսի 5 - Ռոնալդ Ռեյգան, ԱՄՆ նախագահ 1981-1989
Հունիսի 23 - Վահան Խորենյան, հայ նկարիչ
Հունիսի 25 - Տիգրան Լևոնյան, ՀՀ ժողովրդական արտիստ, երգիչ, ռեժիսոր
Հունիսի 28 - Գեորգի Մինասյան, հայ էստրադային երգիչ, տենոր
Հուլիսի 28 - Բորիս Ստուկալին, խորհրդային պետական և կուսակցական գործիչ
Սեպտեմբերի 3 - Անդրե Ստիլ, ֆրանսիացի գրող, հրապարակախոս
Սեպտեմբերի 24 - Ֆրանսուազ Սագան, ֆրանսիացի կին գրող
Հոկտեմբերի 4 - Իվան Շամյակին, բելառուս խորհրդային գրող և պետական գործիչ
Նոյեմբեր 2 - Զայիդ իբն Սուլթան ալ-Նահյան, էմիրացի քաղաքական գործիչ, նախագահ 1971-2004
Նոյեմբեր 11 - Յասեր Արաֆաթ, Պաղեստինի նախագահ
Դեկտեմբեր 10 - Խորեն Աբրահամյան, դերասան և ռեժիսոր
Տանյա Բըր

Տանյա Բըր (հունիսի 9, 1989(1989-06-09), Նորիջ, Անգլիա, Միացյալ Թագավորություն), անգլիացի նորաձևության և գեղեցկության վլոգեր, բլոգեր, դիմահարդարման մասնագետ և գրող։ Նա ճանաչված է իր նորաձևության և գեղեցկության յութուբյան էջով։ 2014 թվականին նա ստեղծել է իր անձնական կոսմետիկայի դիֆուզյան Տանյա Բըր Կոսմետիկաների ապրանքանիշի տակ։


== Կարիերա ==
Բըրը մեծացել է Նորվիչում և սովորել է «Long Stratton High School» դպրոցում։ Նա հաճախել է Նոտրե Դեյմի դասընթացներին և ստացել դիմահարդարման մասնագետի որակավորում՝ մինչև Նորվիչի խանութներից մեկում աշխատանքի ընդունվելը։
Բըրը իր յութուբյան էջը ստեղծել է 2009 թվականի հոկտեմբերին, որտեղ նա վերբեռնում է դիմահարդարման տարբերակներ, ապահովելով «տոնական տեսքը», հետագայում ընդլայնելով իր վիդեոները։ Նա «Style Haul» ցանցի անդամ է։ Նաև նկարում է վիդեոներ «DailyMix»-ի համար։
Բըրը կապված է նաև սոցիալական լրատվամիջոցների հետ։ 2014 թվականի օգոստոսին նա ուներ երկու միլիոն հետևորդներ իր յութուբյան էջում և 130 միլիոն վիդեոյի դիտորդներ, իր երկրորդ յութուբյան էջում ունի 500 հազար հետևորդ և 24 միլիոն վիդեո դիտորդներ։ Նա ունի 900 հազար հետևորդ թվիթերում և շուրջ մեկ միլիոն հետևորդ ինստագրամում։ Նա համագորխակցում է տարբեր յութուբերների հետ՝ Զոուի Սագգ, Լուիս Փենթլենդ, Ալֆի Դեյս, Թայլեր Օքլեյ, Ջոու Սագգ և շատ ուրիշներ։
Բըրը ամեն սեզոնին մասնակցում է Լոնդոնյան Նորաձևության Շաբաթին և մասնակցում է «Elle Beauty» մրցանակաբաշխությանը, որպես ժուրիի անդամ։


== Անձնական կյանք ==
Բըրը ընկերություն է արել հայտնի յութուբեր, վլոգեր Ջիմ Չեփմենի հետ սկսած 2007 թվականից, իսկ 2015 թվականին նրանք ամուսնացել են։


== Ծանոթագրություններ ==


== Արտաքին հղումներ ==
http://www.tanyaburr.co.uk Տանյա Բըր. պաշտոնական կայք
Տիմաշյովսկի շրջան

Տիմաշյովսկի շրջան (ռուս.՝ Тимашёвский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1927 թվականին։ Վարչական կենտրոնը՝ Տիմաշյովսկ։


== Աշխարհագրություն ==
Շրջանի տարածքի մակերեսը կազմում է 1506,4 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 107768 մարդ։ Բնակչության խտությունը կազմում էր 71,54 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մկրտիչ Մկրտչյան (այլ կիրառումներ)

Մկրտիչ Մկրտչյան անունը կարող է վերաբերել հետևյալ անձանց.

Մկրտիչ Ասատուրի Մկրտչյան (հունիսի 27, 1941, Եղեգնաձորի շրջան, Հայկական ԽՍՀ, ԽՍՀՄ - ապրիլի 2, 2005), հայ արձակագիր, բանաստեղծ, դրամատուրգ, թարգմանիչ, Հայաստանի գրողների միության անդամ։
Մկրտիչ Գեիմի Մկրտչյան (1918, Պեմզաշեն, Ալեքսանդրապոլի գավառ, Երևանի նահանգ - անհայտ), հայ մանկավարժ։ ՀԽՍՀ վաստակավոր ուսուցիչ։ Հայրենական մեծ պատերազմի մասնակից։
Բլագոդատնոե (ավան, Զմիյովի շրջան)

Անվան այլ կիրառումների համար տե՛ս՝ ԲլագոդատնոեԲլագոդատնոե (ուկրաիներեն՝ Благодатне), ավան Ուկրաինայի Խարկովի մարզի Զմիյովի շրջանում։ Հիմնադրվել է 1964 թվականին։
2001 թվականի տվյալներով Բլագոդատնոե ավանում բնակվում էր 593 մարդ։ Բնակավայրը զբաղեցնում է 1224 կմ² տարածք։ Բնակչության խտությունը կազմում էր 484,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)